Fil-Messiku, esperti fir-restawr ħadu qatgħa meta waqt il-proċess ta’ tħejjija biex statwa ta’ Kristu tkun restawrata sabu snien umani. Meta ħadu l-x-rays biex l-istatwa tkun anke osservata minn ġewwa, l-esperti raw anke l-għeruq tas-snien li skont l-istudji li saru huma ta’ raġel. L-Istatwa ta’ Kristu tmur lura għas-seklu 18. Ir-riċerka turi li dak iż-żmien meta kienu isiru l-istatwi ħafna kienu jagħtu xaharhom, difrejnhom u anke ħwejjiġhom biex l-istatwa tingħata xejra aktar realistika. madankollu din hija l-ewwel darba li fi statwa nstabu s-snien. L-esperti qalu li din bl-ebda mod ma hi relikwa għax x’aktarx is-snien huma ta’ persuna mill-parroċċa li ried li parti minnu titpoġġa fl-istatwa ta’ Kristu.